**Fundargerð aðalstjórnar Íþróttafélagsins Gróttu**

**10.ágúst 2015**

**Mættir:**   
Elín Smáradóttir –formaður Erla Kristín Árnadóttir- kraftlyftingadeild

Ragnar Rafnsson – gjaldkeri Harpa Hlíf Bárðardóttir -fimleikadeild

Hreinn Októ Karlsson – ritari Arnar Þorkelsson– handknattleiksdeild

Sigrún Hallgrímsdóttir- meðstjórnandi Magnús Gunnarsson – knattspyrnudeild.

Arnar Rafn Birgisson -meðstjórnandi Ásta Sigvaldadóttir - verkefnastjóri Gróttu

Kristinn Þorvaldsson-varamaður Kristín Finnbogadóttir – framkvæmdarstjóri Gróttu

Pétur Blöndal-varamaður

Sérstakur gestur fundarins: Jóakim Gunnarsson

**Dagskrá:**

**1. Yfirlit deilda.**

**2. Ráðning í starf íþróttafulltrúa/starfsmanns.**

**3. Undirbúningur stefnumótunar.**

**4. Önnur mál.**

**5. Gróttudagur Jóakim Gunnarsson kemur á fundinn fyrir hönd bæjarins.**

Fundur settur af formanni og byrjað á fyrsta lið dagskrár.

1. **Yfirlit deilda.**

***Knattspyrnudeild.***

Allt gengur sinn vanagang hjá knattspyrnudeild. Meistaraflokkur karla tapaði fyrir KA 1-0 í síðasta leik og eru því Gróttumenn í botnbaráttu eru í næstneðsta sæti. Einnig er efitt hjá 2.flokki sem vann sig upp um deild í fyrra. Yngri flokkar Gróttu hala inn háttvísiverðlaun á mótum sumarsins.

***Handknattleiksdeild.***

Arnar Þ sagði að starfið í handknattleiksdeildinni væri að fara á fullt. Sumarið hefði farið í leikmannamál. Báðar meistaraflokkarnir eru í þeim gæðaflokki að það er búist við miklu af þeim í vetur. Bæði lið skipuð að 85 % af uppöldu Gróttufólki. Búið er að ganga frá ráðningum fyrir yngri flokka. Andri Sigfússon er búinn að vera starfsmaður handknattleiksdeildar í sumar og mun Jóakim Gunnarsson taka við því í vetur í hlutastarfi.

***Kraftlyftingadeild.***

Enn og aftur miklir sigrar hjá kraftlyftingadeild. Fanney Hauksdóttir varð Evrópumeistari fullorðinna í bekkpressu og setti um leið heimsmet unglinga í greininni og jafnaði um leið norðurlandamet fullorðinna í greininni lyfti 147,5 kg. Grótta mun halda íslandsmót í október og verður það án búnaðar, eða á kjötinu! Grótta átti keppendur á Unglingalandsmóti sem stóðu sig með stakri prýði og lenti Grótta í 2 sæti í heildina. Nokkur umræða var um að það þyrfti að stofna unglingadeild hjá kraftlyftingadeild til að ná utanum mál deildarinnar og efla upplýsingaflæði og bæta samskipti. Ásta bauð sig fram sem fulltrúi foreldra í unglingaráð. Aðstaða í WC góð en það er 15 ára aldurstakmark inná stöðina og vill WC ekki hleypa heilum hópum inn í einu.

***Fimleikadeild.***

Harpa fór yfir starf deildarinnar í fjarveru Sigurðar. Það er búið að vera þjálfaravesen hjá fimleikadeildinni. Bandarískur þjálfari er búinn að vera og verður í ág-sep-okt. Þjálfari frá Hvítarússlandi er að koma til reynslu og á eftir að koma í ljós hvernig það fer, einnig er að koma rússnesk kona til prufu og á hún að vera með yngri hópa og hópfimleika. Annars er allt að skýrast í þjálfaramálum. Meistarahópar byrjaðir að og fer svo allt starf af stað í skólabyrjun. Fimleikadeild á stórafmæli á næsta ári verður 30 ára þá og ætlar deildin að halda uppá það með einhverjum hætti. Sesselja að hætta sem starfsmaður fimleikadeildar og Ólöf Líndal íþróttafræðingur að taka við.

1. **Ráðning í starf íþróttafulltrúa/starfsmanns.**

Formaður tilkynnti að Ásta væri að fara að hætta 1.sept. Elín og Ragnar fóru á fund með Kára Garðasyni sem hafði sýnt starfinu áhuga. Ræddi formaður við formenn allra deilda og voru allir jákvæðir á að Kári yrði ráðinn. Lagði Elín fram tillögu á fundinum að Kári yrði ráðinn. Hún var samþykkt samhljóða og munu formaður og gjaldkeri fara í það ganga frá samningi við Kára fyrir hönd stjórnarinnar. Kári getur ekki byrjað í fullu starfi 1.sept en mun vera í 50 % starfi fyrst um sinn. Skapaðist umræða að Kári kæmi frá handknattleiksdeild en voru flestir sammála um að hann myndi ekki gera upp á milli deilda og yrði fylgst með því mjög vel. Arnar Þ sagði að Kári væri mjög vel meðvitaður að hann væri að vinna fyrir allar deildir Gróttu. Knattspyrnudeild er búin að leggja fram lista hvað starfsmaður Gróttu þarf að gera fyrir knattspyrnudeild og eins og Magnús benti á hefur knattspyrnudeildin engan sérstakan starfsmann eins og handknattleiks- og fimleikadeild.

Rætt var um að skýra þyrfti starfs-og ábyrgðarlýsingar fyrir starfsmenn hjá Gróttu.

1. **Undirbúningur stefnumótunar.**

Þann 26.sep nk verður stefnumótunardagur hjá Gróttu þar sem á að gera sameiginlega stefnu Gróttu. Byrjað er að undirbúa þetta og mun Kári G kom inn í þessa vinnu af fullum krafti, sendur verður út spurningalisti til sem flestra sem koma að Gróttu. Allar stjórnir og þjálfarar ofl verða á þessum degi. Vorfagnaður var færður til haustsins til að koma þessum degi á laggirnar. Það komu ýmsar hugmyndir um fyrirlesara og það þarf að passa ýmiss praktísk atriði eins og að senda út á alla þjálfara að taka daginn frá og það sé skyldumæting.

1. **Önnur mál**

-Elín spurði Ástu útí hvort eitthvað væri að gerast í bikaraskápamálum. Greindi Ásta frá því að hún sé búin að vera í sambandi við Ásgerðir bæjarstjóra og mun fjárveiting fyrir bikaraskáp að upphæð 500.000 kr fara inn á næstu fjárhagsáætlun bæjarins.

-Búið er að vinna mikið í íþróttamiðstöð í sumar gólf í stóra sal lakkað og settir upp 3 miniboltavellir, ný mörk, lakkað gólf í gryfju, skipt um perur, startara, svalir lagaðar, klefar lagaðir og er verið að laga nettengingar í salnum. Skoða þarf hvort ekki sé hægt að setja upp nettengingu í fimleikasal.

-Arnar Rafn kom með tillögu um styrktarkerfi fyrir Gróttu. Eitt kort á alla viðburði handbolta- og fótboltaleiki, fimleikasýningar og jafnvel Gróttuball og þorrablót. Ásta benti á að Gróttuvitinn væri í gangi en lítið er að gerast þar. Var samþykkt að Arnar skoðaði þetta í umboði aðalstjórnar með aðstoð frá deildunum.

-Arnar Þorkelsson spurði um styrktarþjálfun unglinga í Gróttu. Hefur verið borgað af Gróttu en var ekki gert síðasta ár. Þetta eru sameiginlegar æfingar hjá knattspyrnudeild og handknattleiksdeild. Þjálfarar deildanna hafa yfirtekið þessar æfingar. Það vantar aðila til að sjá um þessar æfingar. Munu deildir skoða þetta og tala við áhugasama aðila. Skoða verður hvað þetta kostar.

1. **Gróttudagur Jóakim Gunnarsson kemur á fundinn fyrir hönd bæjarins.**

Gróttudagurinn er 29.ágúst. Rætt var um hvernig Gróttudagurinn hefur verið undanfarin ár og hvort ætti að hafa sviðað fyrirkomulag núna. Jóakim sagði frá því að stefnt hefði verið að því að hafa brekkusöng en vegna lítils fyrirvara var ákveðið að fresta því til næsta árs. Verður hverfum skipt niður eftir litum eins og undanfarin ár. Hátíðin byrjar á fimmtudag með skemmtun í félagsheimili, sundlaugarpartýi á föstudag og Gróttudegi og balli á laugardag. Komu fram margar hugmyndir hvað væri hægt að gera á svokölluðum hverfaleikum sem verða um allan bæ sem enda með skilum á klippikortum/seðlum á knattspyrnuvöll þar sem meistaraflokkur mun spila leik í 1.deild og verður dregið í happdrætti í hálfleik. Ákveðið var að Jóakim myndi hitta starfsmenn á skrifstofunni og klára að skipuleggja þetta og finna hverfastjóra ofl. og þau myndu setja út auglýsingu á veraldarvefinn.

Fundi slitið kl 21:58.

Áfram Grótta.